ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ ԵՎ ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի ընդունման անհրաժեշտությունը
Սույն իրավական ակտի ընդունման անհրաժեշտությունը բխում է Երևան քաղաքի Դավթաշեն վարչական շրջանի Տիգրան Պետրոսյան փողոցի (Տ. Պետրոսյան փ. - Սասնա Ծռեր փ. շրջանաձև երթևեկությունից մինչև Տ. Պետրոսյան փ. - «Գրին Վիլ» բնակելի համալիր և Տ. Պետրոսյան փ. շրջանաձև երթևեկությունից մինչև Տ. Պետրոսյան փ. - Եղվարդի խճուղի շրջանաձև երթևեկություն) 51,175 մ² ընդհանուր մակերեսով ճանապարհահատվածի միջին նորոգման աշխատանքների իրականացման և ֆինանսավորման ապահովման անհրաժեշտությունից:

2. Ընթացիկ իրավիճակը և խնդիրները
	Երևանի քաղաքապետարանի պատասխանատու ստորաբաժանման մասնագետների կողմից իրականացված ակնադիտական և գործիքային ուսումնասիրությունների արդյունքում պարզվել է, որ Տիգրան Պետրոսյան փողոցի նշված հատվածում առկա են մեծ ծավալի փոսեր, ցանցային ճաքեր և նստվածքներ: Նշված փողոցում հիմնանորոգման կամ միջին նորոգման աշխատանքներ վերջին անգամ իրականացվել են 15 և ավելի տարիներ առաջ: 
	Վերոգրյալ խնդիրների լուծման նպատակով ՝ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի համաձայն՝ աշխատանքների պայմանագիրը կնքվել է 2026 թվականի հուլիսի 17-ին, իսկ դրանց որակի տեխնիկական հսկողության ծառայությունների ձեռքբերման պայմանագիրը՝  2026 թվականի հուլիսի 28-ին՝ ընդհանուր 277,800.0 հազ. դրամ:
	Անհրաժեշտ ֆինանսավորումը նախատեսվում է հատկացնել 1157 ծրագրի  «21032. Երևան քաղաքում ճանապարհների կառուցման և միջին նորոգման աշխատանքներ» միջոցառման շրջանակներում նախատեսված տնտեսումներից, մասնավորապես՝ ՀՀ կառավարության 2026 թվականի մարտի 19-ի N 315-Ն որոշմամբ նախատեսվել էին ֆինանսական միջոցներ (նախահաշվային արժեքով) Երևան քաղաքի Կենտրոն վարչական շրջանի Բուզանդի, Պարոնյան, Պռոշյան և Սարյան փողոցների միջին նորոգման աշխատանքների համար: Նշված փողոցների աշխատանքների ձեռքբերման պայմանագրերի կնքումից հետո առաջացել է 264,071.4 հազ. դրամի տնտեսում: Միաժամանակ, ՀՀ կառավարության 2026 թվականի հուլիսի 16-ի N 1048-Ն որոշմամբ Ոսկերիչների փողոցի հիմնանորոգման աշխատանքների համար նախատեսված հատկացումների շրջանակներում կայացած մրցույթների արդյունքում պայմանագրերի (ներառյալ տեխնիկական և հեղինակային հսկողության ծառայությունների) ընդհանուր արժեքը կազմել է 526,710.9 հազար դրամ, որի արդյունքում ձևավորված տնտեսումից առաջարկվում է հատկացնել 13,728.6 հազար դրամ, իսկ տնտեսված գումարի մնացորդային մասը՝ 5,080.1 հազար դրամն ուղղել ՀՀ կառավարության պահուստային ֆոնդ:
3. Նախագծի մշակման գործընթացում ներգրավված ինստիտուտները և անձինք
ՀՀ տարածքային կառավարման և ենթակառուցվածքների նախարարություն, Երևանի քաղաքապետարան:
4. Ակնկալվող արդյունքը
	Նախագծի ընդունման արդյունքում կապահովվի Տիգրան Պետրոսյան փողոցի 51,175 քմ մակերեսով ճանապարհահատվածի պատշաճ միջին նորոգումը, կվերացվեն ճանապարհային ծածկի դեֆորմացիաներն ու վնասվածքները, ինչը էապես կբարելավի երթևեկության անվտանգությունն ու հարմարավետությունը:
	5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունումը Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:
6. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
7. Կապը ռազմավարական փաստաթղթերի հետ.Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություններ
Նախագծի ընդունումը բխում է ՀՀ Կառավարության 18.08.2021թ. «Հայաստանի Հանրապետության կառավարության 2021-2026 թվականների ծրագրի մասին» թիվ 1363-Ա որոշմամբ հաստատված Հավելվածի 3.2 կետի ոլորտային միջոցառումների իրականացումից:
